Publication: Magyar Közlöny
Issue: MK-2002-5 (Year: 2002, Number: 5)
Era: 1990-2004
Section: 3. számú melléklet a 9/1998. (II. 20.) BM rendelethez
Paragraph Index: 327

4. A jelöltajánlások ellenõrzése A jelöltajánlások ellenõrzésének módjai 4.1. A jelöltajánlások ellenõrzése az OEVI feladata. Az ellenõrzést számítógéppel támogatva végezheti vagy végeztetheti. Az ellenõrzést – tekintettel a nyilvántartásba vétel 3 napon belüli határidejére – az ajánlószelvények benyújtását követõen haladéktalanul el kell végezni. 4.2. Az ajánlások törvényi feltételeinek meglétét a személyiadat- és lakcímnyilvántartás és a névjegyzék adataira, valamint a választójoggal nem rendelkezõ nagykorú polgárok nyilvántartására támaszkodva kell ellenõrizni. 4.3. A többszörös ajánlások kiszûrése érdekében valamennyi benyújtott ajánlószelvény ellenõrzését el kell végezni. Amennyiben a többszörös ajánlás miatt a már elõzõleg nyilvántartásba vett jelölt ajánlásainak száma a szükséges alá csökken, errõl értesíteni kell az OEVB-t. Az OEVB ilyen értelmû döntése esetén a jelölés elfogadásának megsemmisítését a jelöltnyilvántartáson át kell vezetni. 4.4. A jelöltajánlás számítógépes ellenõrzése esetén az OEVI vezetõjének biztosítania kell a rendszer mûködtetéséhez szükséges feltételeket. A jelöltajánlások ellenõrzésének számítógépes adatfeldolgozó rendszere mûködtetésének feltételei 4.5. A jelöltajánlások ellenõrzésének számítógépes adatfeldolgozó rendszere a megyei névjegyzékadatbázishoz, illetõleg a személyiadat- és lakcímnyilvántartáshoz kapcsolódva mûködtethetõ. A számítógépes adatfeldolgozást végzõ munkaállomások mûködtethetõk az OEVK-ban vagy a Közigazgatási Hivatalnál. 4.6. A TVI vezetõje a számítógépes jelöltajánlás-ellenõrzõ rendszer munkaállomásainak helyérõl a választás elsõ fordulóját megelõzõ 65. napig tájékoztatja az OVI vezetõjét. 4.7. Ha az OEVI vezetõje az OEVK-ban mûködõ megyei rendszert kíván alkalmazni, a TVI vezetõje a választás elsõ fordulóját megelõzõ 58. napig gondoskodik a rendszer telepítésérõl, valamint a rendszer mûködtetéséhez szükséges dokumentációk és a jelszó eljuttatásáról a mûködés helyszínére. 4.8. Az OEVI, illetõleg a TVI vezetõje intézkedik a rendszer mûködési feltételeinek kialakításáról és a szükséges oktatások megtartásáról. A számítógépes jelöltajánlás-ellenõrzés folyamata 4.9. A számítógépes jelöltajánlás-ellenõrzést meg kell elõzze az ajánlószelvények formai ellenõrzése. 4.10. A formailag elfogadott ajánlószelvények számítógépes ellenõrzését a választókerület és a jelölt adatainak megadásával kell kezdeni. 4.11. Az ajánlószelvényen szereplõ személyi azonosító alapján – amennyiben ezzel az azonosítóval a 4.2. pont szerinti nyilvántartások valamelyikében szerepel személy – a rendszer megjeleníti az ajánló személyi adatait a képernyõn, egyben javaslatot tesz az ajánlás elfogadására, felülvizsgálatára vagy visszautasítására. 4.12. A képernyõn megjelenõ adatokat az OEVI ellenõrzést végzõ megbízottja összehasonlítja az ajánlószelvényen szereplõ adatokkal. Az összehasonlítás eredményétõl és a rendszer javaslatától függõen dönt az ajánlásról:

Source: https://magyarkozlony.hu/hivatalos-lapok/1b3775be12e51a5c8281e9628d8c01ea4945a232/dokumentumok/c552486475e2b338850dbc80dde8cbd1c18d58b1/letoltes